Indhold

# Flet og centrer celler

Dette er et kontrolelement, der sammenlægger alle celler i et rektangulært udvalg til en enkelt celle, eller returnerer flettede celler til de oprindelige enkeltceller. Ved fletning formaterer det den flettede celle med centreret justering.

Dette kontrolelement vises slået til, når der er flettede celler i markeringen, og et klik på kontrolelementet vil så opdele disse celler.

At flette celler kan føre til beregningsfejl i formler i tabellen.

For at tilgå denne kommando...

#### Fra menulinen:

Vælg Formatér ▸ Flet og opdel celler ▸ Flet og centrér celler.

#### Fra brugerfladen med faneblade:

Vælg Hjem ▸ Flet og centrér celler.

#### Fra værktøjslinjer:

Flet og centrer celler

Celler kan ikke flettes igen uden først at være opdelt.

Fletning af en celle-markering, der delvis medtager flettede celler, er generelt muligt med Opdel celler fulgt af Flet celler uden at ændre den oprindelige markering. Resultatet vil stort set afhænge af tidligere valg foretaget med indstillingerne i dialogen Flet celler beskrevet herunder.

Flere markeringer understøttes ikke, det vil sige, at markeringen skal være firkantet.

Den flettede celle får navn og indhold fra den første celle i markeringen.

Hvis der skal flettes mere end en celle med indhold, åbnes dialogen Flet celler.

### Indstillinger i dialogen Flet celler

Der er adgang til tre valgmuligheder:

- Flyt indholdet af de skjulte celler ind i den første celle: Det aktuelle indhold i de skjulte celler tilføjes i den første celle og de skjulte celler tømmes; resultater af formler, der henviser til de skjulte celler eller den første celle vil blive opdateret.

- Behold indholdet af de skjulte celler: indholdet af de skjulte celler bevares. Resultater af formler, som henviser til skjulte celler vil ikke blive opdateret.

- Tøm indholdet af de skjulte celler: indholdet af de skjulte celler fjernes. Resultater af formler, som henviser til de skjulte celler, vil blive opdateret.

Relaterede emner

Flette celler

Opdel flettede celler

Flet og opdel flettede celler

Referere til andre ark

Flet og opdel celler