Indhold

# Fodnote/Slutnote

Indsætter en fodnote eller en slutnote i dokumentet. Notens forankring bliver indsat ved markørens aktuelle position. Du kan vælge mellem automatisk nummerering eller et brugerdefineret symbol.

Det følgende gælder for både fod- og slutnoter.

Fodnoter indsættes nederst på en side, og slutnoter indsættes ved slutningen af et dokument.

For at tilgå denne kommando...

#### Fra menulinen:

Vælg Indsæt ▸ Fodnote og slutnote ▸ Fodnote eller slutnote

#### Fra kontekstmenuen:

Vælg Fodnote/slutnote (på indsat fodnote/slutnote)

#### Fra brugerfladen med faneblade:

Vælg Reference ▸ Fodnote.

Vælg Reference ▸ Slutnote.

#### Fra værktøjslinjer:

Indsæt fodnote direkte

Indsæt slutnote direkte

## Nummerering

Vælg den nummereringstype, som du vil bruge for fod- og slutnoter.

### Automatisk

Tildeler automatisk fortløbende numre til de fod- eller slutnoter, som du indsætter. For at ændre indstillingerne af automatisk nummerering skal du vælge Funktioner - Fodnoter og slutnoter.

### Tegn

Vælg denne indstilling til at definere et tegn eller symbol til den aktuelle fodnote. Det kan være enten et bogstav, tal eller et specialtegn.

### Vælg

Indsætter et specialtegn som et fod- eller slutnoteanker.

## Type

Vælg om der skal indsættes en fodnote eller en slutnote. Slutnotenummerering er adskilt fra fodnotenummerering.

### Fodnote

Indsætter en fodnoteforankring på markørens aktuelle position i dokumentet, og tilføjer en fodnote til bunden af siden.

### Slutnote

Indsætter en slutnoteforankring på markørens aktuelle position i dokumentet, og tilføjer en slutnote sidst i dokumentet.

Relaterede emner

Indsættelse og redigering af fod- eller slutnoter

Fodnoter/Slutnoter