Indhold

# Importér og eksportér csv-tekstfiler med formler

Filer med kommaseparerede værdier (Comma Separated Values - CSV) er tekstfiler, som indeholder celleindholdet for et enkelt ark. Kommaer, semikoloner eller andre tegn kan bruges som feltskilletegn mellem cellerne. Tekststrenge er sat i anførselstegn, tal er skrevet uden anførselstegn.

## For at importere en CSV-fil

1. Vælg Filer - Åbn.

2. I feltet Gem som type, vælg formatet "Tekst CSV". Vælg filen og klik Åbn. Når en fil har filendelsen .csv, genkendes filtypen automatisk.

3. Du vil se dialogen Tekstimport. Klik på OK.

Hvis CSV-filen indeholder formler, men du vil importere resultaterne af disse formler, skal du vælge LibreOffice - Indstillinger Funktioner - Indstillinger - LibreOffice Calc - Vis og fjerne markeringen i afkrydsningsfeltet Formler.

## For at eksportere formler og værdier som CSV-filer

1. Klik på det ark der skal eksporteres som en CSV-fil.

2. Hvis du vil eksportere formlerne som formler, for eksempel =SUM(A1:B5) skal du gøre følgende:

   Vælg LibreOffice - Indstillinger Funktioner - Indstillinger - LibreOffice Calc - Vis

   Under Vis, marker afkrydsningsfeltet Formler. Klik på OK.

   Hvis du vil eksportere beregningens resultater i stedet for formlerne, så undlad at markere Formler.

3. Vælg Filer - Gem som. Du vil se dialogen Gem som.

4. I feltet Filtype vælg formatet "Tekst CSV".

5. Indtast et navn og klik Gem.

6. Fra dialogen Teksteksport, som kommer frem, skal du vælge tegnsættet, feltet og tekstskilletegn for data, som skal eksporteres, og bekræft til slut med OK.

7. Om nødvendigt kan du, efter at have gemt, rydde afkrydsningsfeltet Formler for at se de beregnede resultater i tabellen igen.

Relaterede emner

Åbne og gemme CSV-tekstfiler

LibreOffice - Indstillinger Funktioner - Indstillinger - LibreOffice Calc - Vis

Eksportér tekstfiler

Tekstimport