Indhold

# Indsæt specialtegn

Denne funktion giver dig mulighed for at indsætte specialtegn, såsom flueben, bokse, og telefonsymboler i din tekst.

- Hvis du vil se hele tegn-repertoiret, vælger du Indsæt ▸ Specialtegn.

- I det store udvalgsfelt dobbeltklikker du på det tegn, du vil have, som indsættes i det aktuelle dokument.

- I ethvert tekstindtastningsfelt (som for eksempel indtastningsfelter i dialogen Find og erstat) kan du trykke Skift+Æble Ctrl+S for at kalde dialogen Specialtegn.

På nuværende tidspunkt er der tre måder at indtaste bogstaver med accenter direkte fra tastaturet.

Solaris: Ved brug af Suntastatur, tast først tasten Compose til højre for mellemrumstasten, og indtast så den første og anden modifikationstast.

Linux / NetBSD: Brug af de døde taster (eng. dead-keys). I et xterm-vindue skal du først trykke på tasten (´) eller (`). Tegnet bør ikke fremkomme på skærmen. Nu skal du trykke et bogstav, som for eksempel "e". Dette e bliver forsynet med en accent, é hhv. è. Hvis ikke, skal du kontrollere om din XF86Config fil har indlæst en "nodeadkeys" XkbdVariant og erstatte den. Du kan også have defineret miljøvariablen SAL_NO_DEADKEYS, som deaktiverer de døde taster (eng. dead-keys).

Alle Unix-systemer: (Alt Graph) som ekstra sammensættast. Tasten (Alt Graph) kan bruges i LibreOffice som sammensættast, hvis du definerer miljøvariablen SAL_ALTGR_COMPOSE. Tasten (Alt Graph) skal udløse et tilstandsskifte, så for eksempel xmodmap -e "keysym Alt_R = Mode_switch" skal være indstillet. Tast først (Alt Graph), så den første ændring, dernæst den anden ændring. Tegnene er kombineret som beskrevet i et Solaris-system i filen /usr/openwin/inkluder/X11/Suncompose.h.

Relaterede emner

Specialtegn

Autokorrektur